Pentru a împuternici fetele,
trebuie să le educați.
Acesta a fost visul meu.
Și astfel am construit o școală,
iar pe parcurs am învățat ceva mult mai important.
Când împuternicim o fată, transformăm o comunitate.
Școala este doar un început.
Am crescut în Kenya rurală
într-un mic sat numit Enoosaen.
Am fost primul din cei opt copii,
mi-am petrecut copilăria ajutând-o pe mama să gătească, să deretice, să cultive,
și să aibă grijă de frații mei.
Ca și alte fete Maasai,
am fost logodită de la o vârstă foarte fragedă pentru a fi măritată.
Dar când am ajuns la pubertate,
am suferit o mutilare a organelor genitale,
cunoscută ca MGF.
Această imagine arată câteva din uneltele utilizate pentru a efectua MGF la fete.
MGF trebuia să marcheze sfârșitul copilăriei mele
și, în mod implicit, al educației mele.
Dar am negociat cu tatăl meu pentru a rămâne la școală,
chiar și după ce am trecut prin MGF.
Ani mai târziu am mers la universitate.
Și pentru a obține sprijinul comunității mele,
am promis să revin într-o zi pentru a răsplăti acel sprijin.
Dar ani mai târziu, când m-am întors în satul meu,
nu se schimbase mare lucru.
Fetele încă mai erau supuse practicii MGF,
încă părăseau școala,
încă se căsătoreau cu bărbați mai vârstnici decât tații lor
și încă mai aveau copii adolescente fiind.
Nu voiam să mai văd și mai multe fete trecând prin asta.
Atunci am știut ce trebuie să fac pentru a-mi ajuta comunitatea.
Am construit o școală doar pentru fete
pentru a putea fi ferite de MGF și de căsătoria timpurie.
La prima mea înscriere...
(Aplauze și urale)
La prima mea înscriere,
speram la 10 fete.
Au venit 100.
(Urale și aplauze)
Am început să îmi dau seama cât de mare a fost acest vis,
și în curând am aflat că școala mea putea fi temelia,
dar nu avea să fie suficient.
Așa că în primul an, am înscris aceste 30 de fete.
Unele fuseseră abuzate, altele erau orfane,
iar unele proveneau din familii foarte tradiționale,
care nu trimiseseră vreodată o fată la școală.
Așa că a început școala.
Deși fetele păreau încântate să fie acolo,
aveau dificultăți să rămână treze.
Ce se întâmpla?
Aveau un profesor, aveau cărți,
o nouă sală de clasă aproape gata,
însă...
Erau hotărâte să fie acolo, dar nu aveau energie.
Atunci mi-am dat seama că le era foame,
așa că am găsit rapid un bucătar și mâncare.
Curând după aceea, am aflat că o sală de clasă nu este suficientă.
Aveam nevoie de un internat.
Nu numai că fetele erau obosite și flămânde de la treburile casnice
și de la drumețiile lungi spre școală și înapoi acasă,
însă nu erau nici în siguranță.
Este un adevăr trist,
dar fetele sunt adesea asaltate, violate și chiar răpite
în drum spre școală.
Deci, înainte ca o fată să poată învăța matematică sau istorie,
avea nevoie să se simtă în siguranță,
avea nevoie să fie odihnită și să fie bine hrănită.
Permiteți-mi să vă povestesc despre câteva dintre fetele mele.
Aceasta este Faith.
Faith provine dintr-o familie foarte tradițională din comunitate.
Sora ei mai mare trecuse deja prin MGF și deja se căsătorise,
dar Faith avea o voință de fier.
Iubea foarte mult să învețe,
și a vrut să vină la școala mea când a auzit despre asta.
Așa că le-a cerut tatălui ei, mamei ei,
tuturor, să o aducă la școala mea.
Toți au refuzat.
Faith a făcut ceva foarte curajos.
A furat un ou din casa mamei,
a mers la piață,
a vândut oul și a cumpărat un singur creion.
Apoi a mers 8 Km,
ținând strâns în mână acel creion, încercând să se înscrie.
Ea a ajuns...
(Aplauze)
A sosit obosită și flămândă,
dar hotărâtă.
I-am ascultat povestea și am înscris-o la școala mea.
Dar intrarea în școala mea a fost doar începutul.
Faith avea nevoie de hrană, avea nevoie de medicamente,
avea nevoie de consiliere,
i le-am oferit pe toate.
A întâlnit, de asemenea, adulți care credeau deja în ea.
Sprijinită de această comunitate,
Faith era gata să învețe.
Aceasta este Faith.
Șase luni de școală,
acum e o elevă fericită în clasa a șasea care visează să devină pilot într-o zi,
iar familia ei o susține acum,
și, cel mai bun dintre toate,
surorile ei mai mici îi vor călca pe urme.
(Aplauze)
Căsătoria cu copii e estimată să coste economia globală miliarde de dolari
în următorii 15 ani.
Putem vorbi despre numere,
dar în viața reală,
ceea ce va costa satul meu căsătoria cu copii, va fi o doctorița, o profesoară,
o antreprenoare
o adevărată parteneră de care bărbații noștri vor avea nevoie în viitor...
modalități reale prin care femeile ne pot ajuta să ne ridicăm din sărăcie.
Așa că am ajuns să realizez încă o dată,
ca atunci când am avut nevoie de ajutor pentru a merge la universitate,
că în timp ce eu puteam să visez sau să am un vis,
nu-l puteam face să devină realitate de una singură.
Deci m-am dus la bătrânii care m-au ajutat în urmă cu mai bine de un deceniu.
Aveam nevoie din nou de sprijinul lor, dacă voiam să am succes.
Așa că am format un consiliu comunitar cu lideri religioși, părinți
și cu unii profesori din alte școli.
Aveam nevoie de aliați din guvern și din comunitate
pentru a ajuta obiectivul meu să avanseze.
Aveam nevoie mai ales de sprijinul șefului
pentru a mă ajuta să pun în aplicare politica fără MGF din școala mea.
La început s-a opus,
dar am insistat...
(Râsete)
iar acum e cel mai mare aliat al nostru.
(Aplauze)
De asemenea, aveam nevoie și de tați.
Asta mă duce la Linet.
Tatăl lui Linet, Momposhi, nu credea în educarea fetelor.
De fapt, el însuși nu a mers niciodată la școală.
Dar mama lui Linet a crezut în Linet și a adus-o să se înscrie la școala mea,
și am știut că locul ei era cu noi.
Trebuia doar să găsesc o cale de a-l face și pe Momposhi să creadă în Linet.
Așa că m-am prefăcut că dezvălui nota lui Linet
pentru a-l determina pe Momposhi să vină.
A venit, și a început să observe că fiica lui este promițătoare ca elevă.
Cu fiecare vizită, a construit o relație puternică cu fiica sa,
observând nu doar notele ei
dar și acceptând-o ca pe cineva cu potențial deplin.
Deci, când Linet a fost acceptată într-unul dintre liceele naționale de top
după clasa a opta,
Momposhi a fost nespus de mândru
și s-a dus în tot satul
spunând tuturor ce mândrețe de fată are și cât de inteligentă e.
(Râsete)
Vă puteți imagina?
A dus-o el însuși pe Linet la noua școală.
Era pentru prima dată când unul dintre ei ajungea la Nairobi.
Astăzi Linet studiază la o universitate în Australia...
(Aplauze și urale)
iar Momposhi este cel mai mare suporter al nostru din comunitate.
Am adus și mame la masă,
incluzând-o și pe a mea.
Aceasta este mama mea într-unul din programele noastre de formare.
Și mamele noastre sunt implicate în educația propriilor copii.
Am adus de asemenea și bunici.
(Râsete)
În comunitatea mea, bunicile sunt mândrele păstrătoare
ale poveștilor și culturilor noastre,
și am vrut ca fetele mele să învețe și să îmbrățișeze bogata cultură Maasai.
Astăzi, bunicile își fac timp de povești cu fetele,
și este o modalitate frumoasă prin care comunitatea noastră rămâne conectată.
De asemenea, eu...
am început să lucrez cu băieții!
(Râsete)
Ce s-ar întâmpla
dacă băieții ar crește cu aceeași mentalitate de mai înainte a taților lor?
Vă spun eu, nu se vor schimba prea multe.
Așa că am primit sprijin din partea unei organizații, „Merit să fiu apărat”.
un grup de lideri tineri, progresiști, conduși de Alfred și George.
Împreună am creat un program de pregătire pentru băieți și fete
care nu au putut participa la școala mea,
împărtășind informații vitale despre egalitatea sexuală,
sănătate și drepturile omului.
Astăzi am ajuns la peste 10.000 de băieți și fete, un număr în creștere.
(Aplauze)
Se dovedește că într-adevăr este nevoie de un sat
pentru ca acest tip de vis să devină realitate.
(Râsete)
Asta este ceea ce vedeți astăzi,
unde aproape 400 de fete nu au mai trecut prin MGF
în satul meu,
într-o regiune în care aproape 80 la sută dintre femei au fost tăiate.
Credeți-mă, fetele astea
își împărtășesc experiențele
cu surorile, verii și prietenii lor.
Sunt atât de interesate.
În timp, acest lucru devine noua normalitate
și este îmbrățișat de aceeași comunitate:
comunitatea mea.
Deci, ce înseamnă transformarea comunităților pentru Kenya?
Președintele Obama a vizitat Kenya în 2015,
și s-a întâlnit cu reprezentanți ai organizațiilor
încercând să ajute la îmbunătățirea comunităților.
Ghiciți ce?
El s-a întâlnit cu Linet.
(Râsete)
(Aplauze)
Împreună, au vorbit despre o Kenya
unde toate fetele au aceleași oportunități,
în care Linet este lideră
și unde comunități precum Enoosaen prosperă
deoarece membrii acestora,
toți membrii lor, au oportunități.
Ajutând comunitățile să înțeleagă că fiecare fiică este o comoară,
fiecare soră este plină de potențial,
și ajutând fiecare fată să vadă acea valoare în sine.
Nu există nicio limită la ceea ce va costa acel viitor.
Nu fiecare fată care vine la școala mea va fi doctorandă,
dar fiecare dintre ele își va atinge întregul potențial
și va deveni un susținător pentru copiii ei
și pentru nepoții ei în anii următori.
Astăzi visele mele sunt formate de ceea ce am învățat de la ei
și din ce am învățat de la voi.
Călătoria mea m-a condus afară din Enoosaen și din nou înapoi.
Și în acest proces,
am fost imbrățișată de lume,
iar voi ați devenit satul meu.
Deci vă fac o nouă promisiune,
bătrânilor mei, surorilor și prietenilor mei,
că voi continua să visez și să continui
până când fete ca Linet și Faith își ating visurile
și eu mi-l văd pe al meu:
că toate comunitățile dau dreptul fiecărei femei
și fiecărei fete
ca visele lor să devină realitate.
Vă mulțumesc!
(Aplauze și urale)
Mulțumesc, mulțumesc!
(Aplauze și urale)